**Абай ауданының тұрғындарымен кездесу**

**2022 жылғы 12 мамыр**

Депутат Ш.Осин Қарағанды облысы Абай ауданы Сәрепті және Самар ауылдық округтерінің тұрғындарымен кездесті.

Депутаттың айтуынша, Конституцияға түзету енгізу жөніндегі референдум қоғамның өзгеріске деген сұранысына жауап болып табылады.

Қарағандылықтармен еліміздің тұрақты дамуы, билік пен қоғам арасындағы байланысты нығайту, аса маңызды шешімдерді қабылдауға қазақстандықтардың ықпал ете алуы үшін не қажет екені талқыланды. Ел Президенті Қасым-Жомарт Кемелұлы Тоқаев конституциялық реформаны жүргізу туралы бастаманы көтерген кезде мемлекетті басқарудың жаңа тәсілдерін ұсынды.

Абай ауданында Сәрепті және Самар ауылдық округтерінің тұрғындарымен кездесулер өтті. Жиындар барысында Ата Заңда Президенттің жақын туыстарына мемлекеттік саяси қызметшілер лауазымдарын атқаруға тыйым салудың бекітілетіні, сайлаушыларға бір мандатты сайлау округтері бойынша сайланған депутатты қайтарып алуға мүмкіндік беретін депутаттарды сайлаудың жаңа рәсімі енгізілетіні туралы айтылды.

Конституцияға Адам құқықтары жөніндегі уәкіл туралы жаңа баптың енгізілетініне назар аударылды. Бұл институттың қоғам үшін қаншалықты маңызды екендігі туралы пікір алмасу болды. Мемлекет басшысының қазақстандықтардың құқықтарын сақтауға көңіл бөлуі бұл мәселенің еліміздің саяси бағытындағы басымдығын көрсетеді. Қарағандылықтардың, барлық қазақстандықтар сияқты 5 маусымда бүкілхалықтық референдумға келіп, қатысуының қаншалықты маңызды екені атап өтілді.